Ado Gegaj

**Ado Gegaj** (Sarajevo, 23. august 1958) bosanskohercegovački je pjevač. Živi i radi u Sarajevu. Ima sestru i brata koji se takođe bave muzikom. Hajrija Gegaj je pjevačica, a Izet Gegaj kompozitor, aranžer i muzičar. Oženjen je i ima troje djece.

## Biografija 
Svirao je u muzičkoj grupi sa bratom Izetom, sestrom Hajrijom i Jašarom Ahmedovskim. Grupu je osnovao Izet Gegaj, koji je svirao harmoniku, Ado gitaru, a Hajrija Gegaj i Jašar Ahmedovski su bili pjevači. 1987. godine braća Gegaj počinju saradnju sa Draganom Stojkovićem Bosancem, muzičkim aranžerom. Prvu ploču snima za diskografsku kuću *"Diskos"* iz Aleksandrovca, a na kojoj se izdvajaju pjesme: *"Okreni moj broj", "Večeras me društvo zove" i "Čarobni krug"*. U saradnji sa Draganom Stojkovićem Bosancem 1988. godine snimio *"Telefon zvoni", "Varao me jaran moj", "Tvoj me pogled ubi", "Ni korak dalje neću bez nje"*.

U nastavku karijere, 1989. godine prekida saradnju sa Draganom Stojkovićem i snima novu ploču pod nazivom *"Ljubav za ljubav"*. Na ovom albumu se pojavljuje pjesma *"Ko vojniku ljubav krade".* Pored nje tu su se našle i istoimena pjesma *"Ljubav za ljubav" i "Prijete tvoji, prijete moji"*. 1990. godine snimio je zadnji album u saradnji sa *"Diskoso*m pod nazivom *"Ti si dio mene"*, na kojem su bile pjesme: *"Ti si dio mene", "Dva jarana glave lude" i "Ljepotica".* 1994. snimio je album *"Gdje si bila"* koji je uradio njegov brat Izet i Džavid Ljubovci. Udarna pjesma na ovom albumu je *"Hej, majko mati"*. 1995. godine snima novi album pod nazivom ''"Vjerovo' sam ti"*,  sa pjesmom *"Bosna moja"*. Nakon povratka u Bosnu i Hercegovinu 1998. godine, Ado snima novi CD *"Ovo malo duše"*, sa kojeg pjesma pod nazivom *"Sličica"* i pjesme poput: *"Na sve si me naučila", "Da si jad i nesreća"* i druge. 2000. godine vraća se u Beograd gdje snima album u saradnji sa Srki Boy-em. Na ovom albumu se  izdvajaju pjesme: *"Nemojte mi suditi", "Pobjednik na kraju"* i duet sa Hajrijom *"Nerviraš me"* u *"Evro Sound"* produkciji. Ponovo je zaživjela pjesma *"Okreni moj broj"*. Ado Gegaj tom prilikom snima kompilaciju za izdavačku kuću *"Gold"*, za koju i snima sljedeći album pod nazivom *"Nazovi zbog nas"*. Karijeru nastavlja 2005. godine sa koncertnim *"LIVE CD-om"* na kojem se nalaze sve njegove najuspješnije pjesme koje su izvedene nakon jednog od njegovih nastupa u SAD-a. Naredni album *"Dunjo moja"* izdat je 2008. godine u produkciji *MEGASOUND*-a za Srbiju, čiji je vlasnik Mića Nikolić. Izdvojile su se pjesme *"Dunjo moja" i "Nisam Sinan"*. Posljednji album snima sa Izetom Gegajem pod nazivom *"Sad i ja znam"*. Ovaj album je također izdat za dvije izdavačke kuće. U Bosni i Hercegovini izdavač je *Valentino Records*, a u Srbiji *KCN Records''.

## Diskografija 
* Okreni moj broj (1987)
* Telefon zvoni (1988)
* Ljubav za ljubav (1989)
* Ti si dio mene (1990)
* Gdje si bila (1994)
* Vjerovo' sam ti (1995)
* Ovo malo duše (1998)
* Koktel za sva vremena (1999)
* Pobjednik na kraju (2000)
* HITOVI (2002)
* Nazovi zbog nas (2002)
* LIVE 100% (2005)
* Dunjo moja (2008)
* Sad i ja znam... (2011)
*Legende osamdesetih / Sinan Sakić & Ado Gegaj (2014)
* Bosanac/Ženi mi se brat (2015) EP
* Ljubomoro/Kockar (2017) EP

##  Reference 
Kategorija:Rođeni 1958.
Kategorija:Biografije, Sarajevo
Kategorija:Bosanskohercegovački pjevači
Kategorija:Živi ljudi